Бразилия

Бразилия, официал толу аты Федератив Бразилия Республика () — территориясы бла эмда халкъыны саны бла эм уллу къралды Къыбыла Америкада. Материкни кюнчыгъыш бла ара кесеклеринде орналыбды.

Француз Гвиана, Суринам, Гайана, Венесуэла, Колумбия, Перу, Боливия, Парагвай, Аргентина эмда Уругвай бла чеклери барды. Джер чеклерини узунлугъу — 16 минг километрди. Кюнчыгъышда Атлантика океан джууады. Океан джагъаны узунлугъу — 7,4 минг км.

Къралны культурасында уллу белги алгъыннгы метрополиясы — Португалия къойгъанды. Официал эмда джангыз сёлешилиннген тил португал тилди. Бразилиялыла кёбюсюню христианлыкъ динни католиклик вариантын тутадыла, ол себебден Бразилия дунияда эм кёб католикле джашагъан кърал болады.

Ара шахары - Бразилиа.Бразилияны юсюнден баш информация

 Географиясы 
Бразилияны территориясы Къыбыла Американы кюнчыгъыш суу джагъасын эм континентны ичиндеги кесегин кёбюсюн алынады. Къыбыла Америкада къуру Эквадор эмда Чили болмаса башха къралла бла чеклешеди. Бразилиягъа Атлантика океанда орналгъан архипелаглада киредиле: Фернанду-ди-Норонья, Атол-дас-Рокас, Сан-Педро эм Сан-Паулу, эмда Триндади эм Мартим-Ваз. 

Дуньяда Бразилия майданы бла 5-чи, эки Америкада 3-чю къралды. Бютеулей Бразилияны территориясы (айрымканла бла) - 8 515 767 км². Шималдан къыбылагъа 4 395 км созулуб Бразилия дуньяда эм узун кърал болады. Дуньяда къуру Бразилианы территориясы бла экватор эм Козерог тропик бирге барадыла.  

 Белгиле 
Категория:Къралла
Категория:Бразилия